With or Without You

"With or Without You" (בעברית: "איתך או בלעדייך") הוא שיר של להקת הרוק האירית U2. הוא השיר השלישי מהאלבום החמישי שלה, "The Joshua Tree" מ-1987, והוא יצא כסינגל המוביל של האלבום ב-16 במרץ 1987. השיר היה הסינגל המצליח ביותר של הלהקה באותה התקופה והפך לשיר הראשון שלהם שהגיע למקום הראשון בארצות הברית ובקנדה במצעד הבילבורד הוט 100 האמריקאי, שם נשאר במקום הראשון שלושה שבועות, ובמצעד הסינגלים הלאומי של מגזין RPM הקנדי, שם נשאר במקום הראשון שבוע אחד.

השיר נולד מדמו שהוקלט בסוף 1985 שהלהקה המשיכה לעבוד עליו לאורך הסשנים של "The Joshua Tree". כביכול שיר על אהבה עם בעיות, הסולן בונו קיבל השראה למילות השיר מהרגשות הסותרים שלו בקשר לחיים שלו כמוזיקאי וכאיש משפחה.

המבקרים שיבחו את השיר כאשר הוא יצא. הלהקה מבצעת אותו הרבה בהופעות והוא הופיע בהרבה אלבומי אוסף ובסרטי הופעות שלה. השיר "With or Without You" הוא השיר השני של U2 שעשו לו הכי הרבה קאברים.<ref name=":0"></ref> ב-2004, מגזין הרולינג סטון דירג את השיר במקום ה-131 ברשימה שלו של 500 השירים הגדולים בכל הזמנים.

== כתיבה והקלטה ==
בסוף 1985, U2 התכנסה בבית שהמתופף לארי מולן ג'וניור קנה כדי לבחון חומר שהלהקה כתבה במהלך סיבוב ההופעות "The Unforgettable Fire". במהלך הזמן הזה, דמו גס של "With or Without You" נכתב כאשר בונו הלחין את רצף האקורדים של השיר.<ref name=":1">מקורמיק (2006), עמ' 172</ref> הלהקה המשיכה לעבוד על השיר באולפני STS ועשתה הרבה שינויים בשיר, אבל לא התקדמה. הגיטריסט דה אדג' חשב באותו הזמן שהשיר "נוראי".<ref name=":1" />

הסשנים של "The Joshua Tree" החלו להיות רציניים ב-1986 ו-U2 הקליטו בדבלין. תחת הנהגתם של המפיקים בריאן אינו ודניאל לנואה, הלהקה עשתה שינויים בשיר. למרות העבודה שהם המשיכו לעשות על השיר, הלהקה שקלה לנטוש אותו מכיוון שהם לא מצאו עיבוד שהם אהבו.<ref name=":2">מקורמיק (2006), עמ' 179, 181</ref>

בונו וחברו גאווין פריידי המשיכו לעבוד על השיר אחרי שלנואה ואינו סירבו לעשות זאת.<ref name=":2" /> בונו אמר שפריידי הציל את השיר ושינה את העיבוד שלו והוא האמין שהוא יכול להיות להיט.

הלהקה מחשיבה את הקלטת השיר כאחד מרגעי פריצת הדרך של הסשנים של האלבום מכיוון שהוא הוקלט כאשר הלהקה דאגה שנגמרו להם הרעיונות.<ref name=":2" />

בונו כתב את המילים של השיר במהלך הערב הראשון שלו בריביירה הצרפתית ב-1986,<ref></ref> בזמן שהוא התקשה להשלים עם האחריות שלו כאדם נשוי וכמוזיקאי.<ref name=":2" /> תאוות הנסיעות שלו כחלק מאקט מוזיקלי לא הסתדרה לעיתים קרובות עם חיי המשפחה שלו.<ref name=":2" /> בזמן שהוא כתב את המילים הוא הבין שאף צד בחיים שלו לא הגדיר אותו, אלא המתח בין שניהם. הוא הסביר שהמילים הן על סבל ועל כך שהדחקת תשוקות רק הופכת אותן לחזקות יותר.<ref name=":2" />

== קומפוזיציה ==
המילים כביכול מתארות מערכת יחסים בעייתית בין שני אוהבים, למרות שהמילים פורשו בהקשר דתי. בונו הסביר שלשיר יש כוונות רומנטיות. על פי בונו, השיר הושפע מאוד מהאלבום "Climate of Hunter" של סקוט ווקר.<ref name=":0" />

== הוצאה ומצעדים ==
מנהל הלהקה פול מקגינס לא רצה להוציא את "With or Without You" כסינגל מכיוון שהוא חשב שהסאונד שלו יותר מדי יוצא דופן בשביל לצאת כסינגל. גאווין פריידי, שעזר ללהקה להשלים את השיר, לא הסכים איתו.<ref></ref> השיר נבחר כסינגל המוביל מהאלבום "The Joshua Tree". הסינגל יצא ב-16 במרץ 1987.

"With or Without You" פתח במקום ה-64 במצעד הביבלורד הוט 100 האמריקאי,<ref></ref> וב-16 במאי 1987 הוא הגיע למקום הראשון במצעד והפך לסינגל הראשון של U2 שהגיע למקום הראשון בארצות הברית. האלבום בילה שלושה שבועות בראש המצעד, ו-18 שבועות במצעד באופן כללי. השיר גם הגיע למקום הראשון במצעד אלבומי הרוק האמריקאי, מצעד ה-RPM Top 100 ומצעד הסינגלים האירי. לפי בילבורד, השיר היווה פריצת דרך של הלהקה עם קהלים אמריקאים. הסינגל הגיע למקום הרביעי במצעד הסינגלים הבריטי ובילה 11 שבועות ב-75 המקומות הראשונים של המצעד. הסינגל הגיע למקום השני במצעד המגה צ'ארטס טופ 40 ההולנדי. ב-2009, השיר נכנס מחדש למצעד הסינגלים הבריטי במקום ה-43 בעקבות ההופעה של השיר של שון סמית' בחצי הגמר של התוכנית "Britain's Got Talent".<ref></ref>

שני וידאו קליפים צולמו לשיר בדבלין בפברואר 1987 אשר בוימו על ידי מאיירט אוויס ומאט מהורין. הווידאו קליפ הראשון כולל צילומים מופשטים של הרקדנית מורלי סטיינברג בין צילומים של הלהקה מבצעת את השיר.

== הופעות חיות ==
"With or Without You" בוצע בפעם הראשונה בהופעה חיה בסיבוב ההופעות "The Joshua Tree" ב-4 באפריל 1987 ובוצע רבות במהלך הסיבוב. הוא בוצע כמעט בכל ההופעות בסיבוב ההופעות "Lovetown" ב-1989. במהלך סבבי ההופעות האלה, שתי תוספות לשיר שלא הופיעו בגרסת האלבום התווספו לשיר: בית נוסף שלרוב היה "We'll shine like stars in the summer night/We'll shine like stars in the winter light/One heart, one hope, one love" וקטע מ-"Love Will Tear Us Apart" של ג'וי דיוויז'ן. השיר הופיע רבות בהופעות של U2.

== קבלה ==
השיר קיבל שבחים אוניברסליים ממבקרים. קוראי הרולינג סטון הצביעו ל-"With or Without You" כסינגל הטוב ביותר של 1987 והוא הגיע למקום ה-15 במצעד הסינגלים הטובים ביותר של סקר המבקרים Pazz & Jop של הווילג' ווייס.

== מורשת ==
"With or Without You" הפך לאחד השירים המוכרים ביותר של U2 והוא מופיע לעיתים קרובות בדירוגים של מבקרי מוזיקה של השירים הכי טובים בכל הזמנים. ב-2000, השיר דורג במקום השמיני ברשימת 100 שירי הפופ הטובים ביותר של הרולינג סטון ומבקרי המוזיקה של MTV שדירגו שירים שיצאו מאז פריצת הדרך של הביטלס.<ref>100 Greatest Pop Songs, רולינג סטון, 7 בדצמבר 2000, כרך 855</ref> ב-2005, המגזין בלנדר דירג את השיר במקום ה-268 ברשימת 500 השירים הטובים ביותר שנכתבו מאז שנולדתם.<ref></ref> שנה לאחר מכן, קוראי המגזין Q דירגו את "With or Without You" כשיר ה-17 ברשימת השירים הכי טובים בהיסטוריה.<ref>The 100 Greatest Songs Ever!, Q, אוקטובר 2006, כרך 243</ref> ב-2012, מגזין סלנט דירג את "With or Without You" במקום ה-40 ברשימת הסינגלים הכי טובים בשנות ה-80.<ref></ref> VH1 דירג את השיר במקום ה-13 ברשימת 100 השירים הכי טובים של שנות ה-80 בתוכנית "The Greatest". ב-2004, הרולינג סטון דירג את השיר במקום ה-131 ברשימת 500 השירים הגדולים בכל הזמנים.<ref></ref> השיר דורג במקום ה-132 בגרסה של הרשימה מ-2010<ref></ref> ובמקום ה-211 בגרסה של הרשימה מ-2021.<ref></ref> השיר מופיע בספר "1001 Songs: The Great Songs of All Time and the Artists, Stories, and Secrets" של טובי קרסוול שיצא ב-2006.<ref>קרסוול (2006), עמ' 560</ref> ב-2019, הרולינג סטון דירג את השיר במקום השביעי ברשימת 50 השירים הגדולים ביותר של U2,<ref></ref> וב-2020 הגרדיאן דירג את השיר במקום הרביעי ברשימת 40 השירים הגדולים ביותר של U2.<ref></ref> הלהקה כללה את השיר באוספים "The Best of 1980–1990" ו-"U218 Singles" והוציאה גרסה חדשה שלו באלבום "Songs of Surrender" מ-2023.<ref></ref> ב-2022, Vulture.com של המגזין ניו יורק דירג את השיר במקום ה-12 ברשימת השירים של U2.

== בתרבות הפופולרית. ==
בקומדיית המצבים של NBC "חברים", השיר הופיע פעמיים והתקשר למערכת היחסים של רוס גלר ורייצ'ל גרין. הוא הופיע לראשונה בפרק "The One with the List". בפעם השנייה, השיר הופיע בפרק "The One Where Ross and Rachel Take a Break".

השיר הופיע בסרט "ספירה לאחור" מ-1994. השיר הופיע בפרק הסיום של הסדרה "האמריקאים".

== רשימת השמעה ==

== משתתפים ==
==== U2 ====
* בונו - שירה
* דה אדג' - גיטרה
* אדם קלייטון - גיטרה בס
* לארי מולן ג'וניור - תופים

==== משתתפים נוספים ====
* דניאל לנואה - הפקה
* בריאן אינו - תכנות DX7, הפקה
* פלוד - הקלטה
* פאט מקרת'י - עוזר מקליט
* סטיב ליליווייט - מיקס

== מיקומי שיא ==

== לקריאה נוספת ==
* 
* 
* 

==קישורים חיצוניים==
* 

== הערות שוליים ==

קטגוריה:שירי 1986
קטגוריה:סינגלים מ-1987
קטגוריה:שירים באנגלית
קטגוריה:וידאו קליפים שבוימו על ידי מאיירט אוויס
קטגוריה:בלדות משנות ה-1980
קטגוריה:בלדות רוק
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת איילנד רקורדס